Schaffner Holding

Schaffner Holding bateragarritasun elektromagnetikorako eta energia elektrikoaren kalitaterako soluzioak diseinatzen, ekoizten eta saltzen dituen Suitzako enpresa-talde bat da.

2023an TE Connectivity konpainiak Schaffner Holding erosi zuen.

 Ekoizkinak 
Esan bezala, Schaffnerren bi negozio-lerro nagusiak bateragarritasun elektromagnetikoa eta energia elektrikoaren kalitatea dira.

Bateragarritasun elektromagnetikorako produktuek interferentzia elektromagnetikoen kalte ondorioak arintzen laguntzen dute. Horretarako, Schaffnerrek iragazkiak, txokeak eta transformadoreak ditu bere katalogoan.

Energia elektrikoaren kalitaterako produktuei dagokienez, Schaffnerrek energia elektrikoaren kalitatea berreskuratzeko edo mantentzeko iragazkiak eta errektantziak eskaintzen ditu, tokiko zein nazioarteko estandarrak betetzen dituztenak, baita bezeroaren beharretara egokituak ere.

 Erreferentziak 

 Kanpo estekak 
 Schaffnerren webgunea

Kategoria:Suitzako enpresak
Kategoria:Ingeniaritza elektrikoko enpresak
Kategoria:1962an sortutako enpresak